
Acatistul Sfântului apostol Simon, zilotul (mirele din Cana Galileii - 
protectorul mirilor şi îndreptătorul celor rătăciţi sufletește) 


SIMOH 
ZIISORYIS 


Sfântul apostol Simon, mirele din Cana Galileii - protectorul mirilor şi îndreptă- 
torul celor rătăciţi sufleteşte (10 mai şi 30 iunie): 


https://www.academia.edu/43084420/Sf% C3 % A2ntul_apostol_Simon_mirele_din_Cana_G 


alileii_protectorul_mirilor_% C59%9Fi_% C3% AEndrept f C4% 83torul_celor_r% C4% 83t 
9% C4% 83ci %o C5% A3i suflete %o C5 9% 9Fte_10 mai %C5%9Fi_ 30 iunie 


https://archive.org/details/sf.-simon-zilotul 


https://www.slideshare.net/steaemy 1/sf-simon-zilotul 

Materiale despre Sfântul apostol Simon: 


https://independent.academia.edu/emystea/Sf-ap-Simon.-zilotul-(10-mai- % C5 9% 9Fi-30-iun 


https://archive.org/details/ Osteaemy?query=Simon 


https://www.slideshare.net/steaemy 1/search_my_uploads?type=&new=&gq=apostol+Simon 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Pe cel ce cu râvnă apostolească a aşezat în sufletele oamenilor învăţăturile 
înţelepciunii, cu laude să-l fericim pe Simon de Dumnezeu grăitorul, că înaintea 

scaunului Slavei stă şi împreună cu ceilalți apostoli în ceruri se veseleşte, rugân- 
du-se neîncetat pentru noi, cei ce-l cinstim şi ne închinăm sfintelor sale moaşte 
cântându-i: Bucură-te, Sfinte apostole Simon, de Dumnezeu râvnitorule! 


Icosul 1 

Împreună cu Domnul Hristos, din Galileea ai fost, apostole sfinte, iar înainte de 
chemarea ta la apostolat, buna învăţătură primind şi legea cu frică respectând, ai 
făcut parte din tagma zeloţilor. La vârsta căsătoriei ajungând, mireasă ţi-ai ales şi 
nuntă în Cana Galileii ai făcut, unde Domnul împreună cu Maica Sa şi ucenicii Săi 
au venit, iar apa în vin a prefăcut, minune pe care văzând-o L-ai urmat pe Hristos, 
pentru care noi te lăudăm, zicând: 

Bucură-te, cel ce din Cana Galileii împreună cu Domnul ai fost; 

Bucură-te, cel ce dintre zeloți la apostolat ai fost chemat; 

Bucură-te, cel ce, ca mire, pe Mirele Hristos L-ai primit; 

Bucură-te, cel mai cinstit dintre toţi câţi în Cana Galileii au fost; 

Bucură-te, cel ce i-ai bucurat pe toţi cei ce la nuntă au venit; 

Bucură-te, pricinuitorule al celei dintâi minuni a lui Hristos; 

Bucură-te, cel ce din vinul cel minunat ai gustat; 

Bucură-te, că atunci bucuria minunii dumnezeirii ai aflat; 

Bucură-te, cel dintâi grăitorule al minunilor lui Hristos; 

Bucură-te, cel ce nunta, prin venirea lui Hristos, taină ai arătat; 

Bucură-te, între miri cel dintâi de Hristos binecuvântat; 

Bucură-te, că la nunta ta şi pe apostoli i-ai chemat; 

Bucură-te, Sfinte apostole Simon, de Dumnezeu râvnitorule! 


Condacul al 2-lea 

Sfinte Simone, cel ce ai fost numit Cananeul de către evanghelistul Matei, fiind din 
Cana Galileii, de Hristos Domnul apostol ai fost ales, iar după nuntă, împreună cu 
ceilalți ucenici pe Domnul L-ai urmat, pentru care-ţi aducem laude, cântând 
împreună lui Dumnezeu: Aliluia! 


Icosul al 2-lea 

Minunată râvnă având, Simone, înţelepţeşte evanghelistul loan „zelotul” te-a 
numit, pe tine, mirele cel din Cana Galileii, că văzând pe Hristos binecuvântând şi 
prefăcând apa în vin, de dumnezeiască dragoste te-ai umplut şi apostol şi prieten al 
Domnului ai devenit. Pe tine însuţi lucrător de dumnezeieşti minuni Mântuitorul 
te-a arătat, dându-ţi putere cu milostivirea bunătăţii Sale. Pentru aceasta, noi, cei ce 
ne închinăm sfintelor tale moaşte, îți cântăm unele ca ace-stea: 

Bucură-te, apostole, cel ce cu nume de râvnă ai fost numit; 

Bucură-te, cel ce la nunta ta pe Hristos L-ai chemat; 

Bucură-te, cel ce pe Hristos întâia oară în casa ta L-ai primit; 

Bucură-te, mire fericit, că Mântuitorul în casa ta dumnezeieştile Sale minuni întâi 
le-a arătat; 

Bucură-te, cel ce minunea văzând, de apostolească râvnă te-ai umplut; 
Bucură-te, cel ce îndată pe Hristos L-ai urmat; 

Bucură-te, cel ce apostol al Domnului ai fost ales; 

Bucură-te, al învățăturilor lui Hristos propovăduitorule; 

Bucură-te, cel ce pentru Hristos casa şi prietenu ai lăsat; 

Bucură-te, cel ce împreună cu ceilalți apostoli în ogorul Domnului ai lucrat; 
Bucură-te, al tainelor lui Hristos vestitorule; 

Bucură-te, al nostru către Domnul Dumnezeu rugătorule; 

Bucură-te, Sfinte apostole Simon, de Dumnezeu râvnitorule! 


Condacul al 3-lea 

Simone cel minunat, lauda apostolilor, învățătorul cel luminat al păgânilor, care cu 
învăţăturile primite de la Hristos i-ai adăpat pe toţi cei ce doreau cu căldură cuno- 
ştința de Dumnezeu, mulţumire aducem ție, iar Mântuitorului nostru cântarea: 
Aliluia! 


Icosul al 3-lea 

Strălucirea Duhului peste tine s-a pogorât în chip de foc şi dumnezeiesc vas te-a 
făcut pe tine, apostole, cel ce cu osârdie ai alungat negura păgânătăţii, iar lumea ai 
luminat cu învăţătura lui Hristos şi cu strălucirea prea înţeleptelor tale cuvinte la 
adevărata credinţă pe mulţi i-ai adus. Pentru aceea şi noi te lăudăm pe tine, cân- 
tând: 

Bucură-te, Simone, de Dumnezeu înţelepţite şi prea fericite; 

Bucură-te, cel ce, prin viaţă curată, ales al Domnului te-ai arătat; 

Bucură-te, propovăduitorule al tainelor lui Hristos; 

Bucură-te, retorul cel bine grăitor al Bisericii; 

Bucură-te, mare învăţător al neamurilor; 

Bucură-te, al credincioşilor născător, prin râvna propovăduirii; 

Bucură-te, prin cuvântul căruia întunericul s-a alungat; 

Bucură-te, prin care lumea s-a luminat; 

Bucură-te, lumina celor întunecaţi cu păgânătatea; 

Bucură-te, luminătorul cereştilor cunoştinţe; 

Bucură-te, lumină mai strălucitoare decât soarele; 

Bucură-te, primitorul Duhului Sfânt, care ţi-a dăruit strălucirea; 

Bucură-te, Sfinte apostole Simon, de Dumnezeu râvnitorule! 


Condacul al 4-lea 

La Cana Galileii, apostole, Născătoarea de Dumnezeu era alături de tine, iar la 
nuntă au fost chemaţi şi lisus şi ucenicii Săi şi pentru că nu mai era vin, Maica lui 
Dumnezeu L-a rugat pe Hristos să facă minunea; drept pentru care te socotim pe 
tine mare şi întâi rugător al Maicu Domnului. Pentru aceasta împreună cu toți cei 
ce te cinstesc pe tine, cântăm lui Dumnezeu: Aliluia! 


Icosul al 4-lea 

După porunca Maicii lui Dumnezeu, cei ce slujeau au adus vasele cele făcute din 
piatră, din care luau fiecare câte două sau trei vedre şi după cum le-a zis, cu apă pe 
toate până sus le-au umplut. Apoi, după ce Mântuitorul apa în vin a prefăcut, 
început al minunilor s-a făcut, drept pentru care pe tine pricinuitorul minunii te 
lăudăm, zicând: 

Bucură-te, mirele sufletelor curate; 

Bucură-te, cel ce pe Hristos la nuntă L-ai primit; 

Bucură-te, mirele din Cana, cel pururea binecuvântat; 

Bucură-te, cel ce, la cererea Maicii Domnului, primitor al minunii te-ai arătat; 
Bucură-te, cel ce nunta cu alai dumnezeiesc ai primit; 

Bucură-te, cel ce, ca mire, de Născătoarea de Dumnezeu ai fost ocrotit; 

Bucură-te, cel ce mire prea cinstit te-ai arătat; 

Bucură-te, cel ce împreună cu naşii te-ai minunat; 

Bucură-te, că împreună cu naşii vinul cel dumnezeiesc aţi gustat; 

Bucură-te, cel ce dai binecuvântarea ta celor ce pentru bucuria nunţii ție cu cre- 
dință se roagă; 

Bucură-te, cel ce ocrotitor al mirilor te-ai arătat; 

Bucură-te, cel ce dezlegi inimile celor ce prin tine se roagă pentru nuntă cinstită; 
Bucură-te, Sfinte apostole Simon, de Dumnezeu râvnitorule! 


Condacul al 5-lea 

Sfinte apostole, după ce Mântuitorul a săvârşit la Cana Galileii minunea, inima ta 
s-a lipit de dragostea Lui şi te-ai învrednicit a-l fi ucenic cu mult zel pentru toată 
viaţa şi ţi-ai arătat râvna şi strădania de a-l sluji prin cuvânt şi cu viaţa ta bine- 
plăcută, pentru care noi cei ce ne plecăm genunchii înaintea sfintelor tale moaşte, 
mulțumind cântăm lui Dumnezeu: Aliluia! 


Icosul al 5-lea 

Râvnitor propovăduitor apostol al lui Hristos, înaintea păgânilor şi tiranilor ai 
predicat pe Dumnezeu Cuvântul, ajungând până în Egipt şi Mauritania şi ai aprins 
în sufletele oamenilor candela nestinsă a mărturisiri lui Hristos. Drept aceea toţi te 
socoteau pe tine mare ucenic al Domnului, pentru care noi te cinstim şi ne închi- 
năm sfintelor tale moaşte, zicând: 

Bucură-te, cel ce pe locuitorii Egiptului i-ai încreştinat; 

Bucură-te, cel ce în Mauritania Cuvântul lui Dumnezeu cunoscut L-ai făcut; 
Bucură-te, cel ce peste tot, ca un cunoscător al minunilor lui Hristos, ai propo- 
văduit; 

Bucură-te, cel ce familii de creştini ai format; 

Bucură-te, cel ce peste tot pe miri i-ai binecuvântat; 

Bucură-te, cel ce aduci binecuvântarea în familii; 

Bucură-te, cel ce eşti ocrotitorul familiilor creştine; 

Bucură-te, cel ce pretutindeni ai insuflat nădejdea mântuirii; 

Bucură-te, cel ce pe părinţi şi pe copii la Hristos 1-ai adus; 

Bucură-te, cel ce ai descoperit oamenilor pe Hristos; 

Bucură-te, cel ce ai izbăvit pe oameni de închinarea la idoli; 

Bucură-te, al minunilor lui Dumnezeu bun lucrător; 

Bucură-te, Sfinte apostole Simon, de Dumnezeu râvnitorule! 


Condacul al 6-lea 

Cu darul dat ție de Dumnezeu, întru tot lăudate apostole Simon, duhurile cele rele 
care învrăjbesc pe oameni cu cuvântul tău se izgonesc şi toate neînțelegerile din 
familii se izbăvesc, bolile fug, mulţimea patimilor sufleteşti se îndepărtează, drept 
pentru care cântăm lui Dumnezeu alături de tine: Aliluia! 


Icosul al 6-lea 

Prin darul dat ţie de Dumnezeu, Sfinte apostole Simon, ţi-a poruncit să vesteşti 
Cuvântul până în Britania, după care, întorcându-te în părţile Răsăritului, în ţara 
perşilor ai propovăduit pe Dumnezeu Cel din Treime mărit, pentru care-ţi cântăm 
unele ca acestea: 

Bucură-te, cel ce până în Britania, Cuvântul lui Dumnezeu L-ai făcut cunoscut 
neamurilor; 

Bucură-te, cel ce în limbi noi ai grăit; 

Bucură-te, cel ce peste şerpi şi scorpii ai călcat; 

Bucură-te, cel ce neamurile le-ai botezat; 

Bucură-te, cel ce pe bolnavi ai tămăduit; 

Bucură-te, cel prin care durerile sufleteşti s-au tămăduit; 

Bucură-te, cel ce pe cei din întuneric i-ai izbăvit,; 

Bucură-te, cel ce pe demoni cu puterea lui Hristos i-ai izgonit; 

Bucură-te, că în numele lui Hristos alese minuni ai făcut; 

Bucură-te, cel prin care lumea de cel rău s-a mântuit; 

Bucură-te, cel prin care întunericul necredinţei s-a risipit; 

Bucură-te, că împreună cu îngerii eşti lui Dumnezeu lăudător; 

Bucură-te, Sfinte apostole Simon, de Dumnezeu râvnitorule! 

Condacul al 7-lea 

Văzând că numărul creştinilor creştea în a lor ţară, persanii ce nu cunoşteau ade- 
vărata credinţă, prinzându-te, apostole, te-au supus la nenumărate chinuri şi 
pătimiri, pe care le-ai răbdat cu multă bărbăţie în timp ce slăveai pe Dumnezeu şi 
cântai: Aliluia! 


Icosul al 7-lea 

Mărgăritarul cel de mare preţ, cel ascuns al inimu tale, în lume l-ai pus înainte, 
Sfinte apostole Simon şi tuturor l-ai propovăduit, că Născătoarea de Dumnezeu, 
fiind alături la nunta ta din Cana Galileii, ţi-a pricinuit minunea prefacerii apei în 
vin, învăţându-i pe toţi că mult poate rugăciunea Maicii înaintea Stăpânului, pentru 
care şi noi aducem cântare, grăind: 

Bucură-te, al Preasfintei Născătoare de Dumnezeu cinstitor; 

Bucură-te, că împreună cu apostolii pe Maica lui Dumnezeu ai cinstit; 

Bucură-te, cel ce cu apostolii Născătoarei de Dumnezeu împreună te-ai rugat; 
Bucură-te, cel ce Fecioarei Maria cântări de mulţumire i-ai adus; 

Bucură-te, cel ce ai arătat că Maica Stăpânului pe cele în lipsă le împlineşte; 
Bucură-te, cel ce pe Maica Domnului ca pe izvorul bunătăților ai vestit; 

Bucură-te, cel prin care lumea pe Stăpâna Cerurilor a cunoscut; 

Bucură-te, cel prin care credinţa s-a răspândit; 

Bucură-te, cel ce la răstignirea Fiului pe mama lui lisus ai sprijinit; 

Bucură-te, cel ce, galileean fiind, de Sfânta Fecioară apropiat ai fost; 

Bucură-te, cel ce ai arătat oamenilor folosul rugăciunilor făcute către Maica Dom- 
nului; 

Bucură-te, părtaşule al tainelor lui Dumnezeu; 

Bucură-te, Sfinte apostole Simon, de Dumnezeu râvnitorule! 


Condacul al 8-lea 

Între cei de sus stând înaintea Stăpânului, Celui ce te-a prea mărit pe tine şi luminat 
ucenic al Său te-a arătat, apostole Simon, îndreptează viaţa noastră cu puterea 
rugăciunilor tale şi luminează-i pe toţi cei care se închină sfintelor tale moaşte şi 
săvârşesc cu credinţă pomenirea ta, lăudând pe Dumnezeu cu cân-tarea: Aliluia? 


Icosul al 8-lea 

Arătat te-ai făcut marginilor lumii cu lumină strălucind şi focul Duhului Sfânt 
luând, în chip luminos oamenilor te-ai arătat, apostole al lui Hristos, Simon, cel ce 
ai zis celor ce te chinuiau: „Râvnind patima Ta, Hristoase, sufăr moarte pe cruce, 
răstignire răbdând”; pentru care cu umilinţă cântăm: 

Bucură-te, cel ce ai urmat şi în pătimire pe Hristos Domnul; 

Bucură-te, întâiule mire care mărturisind pe Hristos ai fost răstignit; 

Bucură-te, cel ce şi în Africa ai fost prigonit; 

Bucură-te, cel ce pe Hristos în Britania L-ai vestit; 

Bucură-te, cel ce în Răsărit te-ai întors; 

Bucură-te, cel ce în ţara perşilor prigoane ai răbdat; 

Bucură-te, cel ce peste tot mânia păgânilor ţi-ai atras; 
Bucură-te, cel ce în Persia ai fost pentru ultima oară întemnițat; 
Bucură-te, că în oraşul Snanir credincioşii te-au slăvit; 
Bucură-te, cel ce şi în temniţă pe Hristos L-ai vestit; 
Bucură-te, cel ce mulţi ucenici în Persia ai avut; 

Bucură-te, că mulţi dintre ei împreună cu tine au pătimit; 
Bucură-te, Sfinte apostole Simon, de Dumnezeu râvnitorule! 


Condacul al 9-lea 

Cel ce pe Hristos L-ai mărturisit, apostole Simon, cel ce urmarea Lui în toată viaţa 
ta ai căutat, Evanghelia pretutindeni cunoscută făcând, ai fost întru totul urmaş al 
Domnului şi ca şi ceilalți ucenici, la moarte ai fost osândit, pe cruce răstignit şi 
apoi îngropat, ca unul ce ai avut râvnă fierbinte către Învățătorul, pentru care te 
lăudăm şi împreună cântăm: Aliluia! 


Icosul al 9-lea 

Să lăudăm, să binecuvântăm şi cu cântări să cinstim pe apostolul şi ucenicul lui 
Hristos, pe prea cinstitul Simon, care pretutindeni a slăvit minunile Domnului şi 
care cu moarte pe cruce s-a proslăvit, Stăpânului Său până la moarte urmând şi cale 
la ceruri făcându-şi, drept pentru care laude ca acestea îi aducem: 

Bucură-te, cel ce prin răstignirea ta ai urmat întru toate pe Domnul; 

Bucură-te, purtătorule al rănilor lui Hristos; 

Bucură-te, cel ce în cuie pentru credinţa în Hristos ai fost bătut; 

Bucură-te, că Domnul Hristos a pus pe capul tău cunună scumpă; 

Bucură-te, că dumnezeiescul tău suflet la cer s-a dus; 

Bucură-te, că cetele îngerilor te-au primit cu cântări; 

Bucură-te, că sufletul tău pe Domnul ca pe o jertfă L-a primit; 

Bucură-te, că apostolia prin mucenicie ţi-ai sfințit; 

Bucură-te, al pătimirilor Domnului următorule; 

Bucură-te, că înainte de răstignire ai fost chinuit; 

Bucură-te, că toate chinurile Lui în trupul tău le-ai închipuit; 

Bucură-te, cel ce în afara cetăţi Snanir ai pătimut; 

Bucură-te, Sfinte apostole Simon, de Dumnezeu râvnitorule! 


Condacul al 10-lea 

Jertfind lui Dumnezeu prea desăvârşit jertfa cea fără de sânge, te-ai jertfit pentru 
Dânsul, apostole Simon, făcându-te propovăduitor al neamurilor, apostol, învă- 
țător şi cu râvnă cuvântător de Dumnezeu. Pentru aceasta, alături de Învățătorul 
stai şi împreună cu cei ce te cinstesc şi se închină moaştelor tale, cânți lui Dum- 
nezeu: Aliluia! 


Icosul al 10-lea 

Racla moaştelor tale, cu dumnezeiescul dar, izvorăşte râuri de tămăduiri celor ce 
au trebuință şi izbăveşte de patimi, dezleagă suferinţele cele amare, curăţă de 
patimi şi îneacă duhurile cele necurate ale tuturor celor ce cu credinţă se roagă şi-ţi 
aduc laude ca acestea: 

Bucură-te, sfinte ucenice, al lui Hristos propovăduitorule; 

Bucură-te, cel ce prin minuni ţi-ai întărit propovăduirea; 

Bucură-te, că pentru propovăduire ţi-ai atras răstignirea pe cruce; 

Bucură-te, cel ce ai izgonit diavolu prin cuvântul tău; 

Bucură-te, că la răstignirea ta cununa lui Hristos ai primit; 

Bucură-te, cel ce pătimirile Domnului ai iubit; 

Bucură-te, că, văzând răbdarea ta, mulţimea în Hristos a crezut; 

Bucură-te, ziceau cei ce pătimirea ta au văzut; 

Bucură-te, cel ce te rogi pururea pentru noi; 

Bucură-te, al tinerilor căsătoriți ocrotitor; 

Bucură-te, cel ce pentru familuile credincioşilor mijloceşti; 

Bucură-te, cel ce-i împaci pe cei învrăjbiţi; 

Bucură-te, Sfinte apostole Simon, de Dumnezeu râvnitorule! 


Condacul al 11-lea 

Ca un ucenic prea ales al Celui ce de bunăvoie pe Cruce S-a pironit, Stăpânului tău 
până la moarte urmând, sfinte apostole, te-ai rugat pentru cei ce te prigoneau, 
întărind prin răbdarea ta pe cei ce cu tine lăudau şi cântau lui Dumnezeu: Aliluia? 


Icosul al 11-lea 

Sfinte apostole Simon, dumnezeiescule râvnitor, cel ce ai strălucit cu lumina 
cununii tale când pe cruce ai fost răstignit, primind chipul cel luminos al muce- 
niciei, ai luminat inimile celor ce împreună cu tine mărturiseau pe Hristos. Drept 
aceea tuturor celor ce se închină sfintelor tale moaşte puterea mărturisirii le-o dă- 
ruieşti şi-i înveţi pe toţi să-ţi cânte: 

Bucură-te, apostole Simon, nume prea scump şi de mare preţ al credincioşilor no- 
ştri; 

Bucură-te, ocrotitorul sfintelor lăcaşe; 

Bucură-te, că de mânia viitoare izbăveşti pe cei ce te cinstesc; 

Bucură-te, povăţuitorul tinerilor; 

Bucură-te, ajutătorul bătrânilor; 

Bucură-te, împlinirea rugăciunilor fecioarelor; 

Bucură-te, cel ce păzeşti şi călăuzeşti paşii pruncilor; 
Bucură-te, al celor hpsiţi ajutător; 

Bucură-te, al celor în necazuri sprijinitor; 

Bucură-te, alinarea cea blândă a bolnavilor; 

Bucură-te, îndreptător al celor rătăciţi; 

Bucură-te, cel ce dăruieşti celor legaţi slobozire; 

Bucură-te, Sfinte apostole Simon, de Dumnezeu râvnitorule! 


Condacul al 12-lea 

Bolile cumplite, neputinţele şi necazurile de tot felul alungă-le, Sfinte apostole 
Simon, de la toţi cei ce te cheamă cu credinţă şi cinstesc sfintele tale moaşte, 
oprind năvălirile vrăjmaşilor, curățind pe oameni de cumplitele lor patimi şi dând 
tămăduiri tuturor celor ce, lăudându-te pe tine, cântă lui Dumnezeu: Ali-luia! 


Icosul al 12-lea 

Între cei de sus stând înaintea Stăpânului, celui ce te-a prea mărit pe tine şi ucenic 
al Său luminat te-a arătat, apostole Simone, cel ce ai milă şi îndurare de la Maica 
Dumnezeului nostru, cu dumnezeieştile tale rugăciuni străluceşti şi cu dumne- 
zeiasca lumină, cea neapusă, luminezi pe toţi cei ce se închină şi cinstesc sfintele 
tale moaşte, lăudându-te pe tine aşa: 

Bucură-te, Sfinte apostole Simon, propovăduitorul veşniciei; 

Bucură-te, cel ce în chip de limbi de foc pe Duhul Sfânt ai primit; 

Bucură-te, cel ce din izvorul dumnezeiesc ai băut; 

Bucură-te, cel ce adapi sufletele credincioşilor; 

Bucură-te, cel ce eşti podoabă prea cinstită a apostolilor; 

Bucură-te, mijlocitorule şi folositorule al tuturor credincioşilor; 

Bucură-te, sănătatea trupească a celor bolnavi; 

Bucură-te, curăţenia gândurilor noastre celor rele; 

Bucură-te, pricinuitorul nunţii celei tainice; 

Bucură-te, nădejdea tinerilor ce aşteaptă binecuvântarea nunţii; 

Bucură-te, podoaba Bisericii noastre; 

Bucură-te, cel ce ajuţi şi aperi sfintele lăcaşuri; 

Bucură-te, Sfinte apostole Simon, de Dumnezeu râvnitorule! 


Condacul al 13-lea (de trei ori) 
O, întru tot lăudate Sfinte apostole Simon, cel cu nume de râvnă numit, având fier- 
binte dragoste pentru Hristos, ai răbdat prigoana, chinurile şi răstignirea pe cruce. 

Pentru aceasta, alături de Domnul Hristos fund şi cu cetele cele înalte locuind, 
ucenice al Mântuitorului şi al nostru păzitorule, roagă-te neîncetat să ne izbăvească 
pe noi din nevoi, cere pace la toată lumea, iertare de greşeli, mântuire şi biruință 
asupra celui rău, iar pe noi toţi, cei ce ne închinăm icoanei tale şi sfintelor 
moaştelor tale, ne învredniceşte veşnicei Împărăţii, ca împreună cu tine să cântăm 
lui Dumnezeu: Aliluia! 


Apoi se zice iarăşi: 


Icosul 1 

Împreună cu Domnul Hristos, din Galileea ai fost, apostole sfinte, iar înainte de 
chemarea ta la apostolat, buna învăţătură primind şi legea cu frică respectând, ai 
făcut parte din tagma zeloţilor. La vârsta căsătoriei ajungând, mireasă ţi-ai ales şi 
nuntă în Cana Galileii ai făcut, unde Domnul împreună cu Maica Sa şi ucenicii Săi 
au venit, iar apa în vin a prefăcut, minune pe care văzând-o L-ai urmat pe Hristos, 
pentru care noi te lăudăm, zicând: 

Bucură-te, cel ce din Cana Galileii împreună cu Domnul ai fost; 

Bucură-te, cel ce dintre zeloți la apostolat ai fost chemat; 

Bucură-te, cel ce, ca mire, pe Mirele Hristos L-ai primit; 

Bucură-te, cel mai cinstit dintre toţi câţi în Cana Galileii au fost; 

Bucură-te, cel ce i-ai bucurat pe toţi cei ce la nuntă au venit; 

Bucură-te, pricinuitorule al celei dintâi minuni a lui Hristos; 

Bucură-te, cel ce din vinul cel minunat ai gustat; 

Bucură-te, că atunci bucuria minunii dumnezeirii ai aflat; 

Bucură-te, cel dintâi grăitorule al minunilor lui Hristos; 

Bucură-te, cel ce nunta, prin venirea lui Hristos, taină ai arătat; 

Bucură-te, între miri cel dintâi de Hristos binecuvântat; 

Bucură-te, că la nunta ta şi pe apostoli i-ai chemat; 

Bucură-te, Sfinte apostole Simon, de Dumnezeu râvnitorule! 


Condacul 1 

Pe cel ce cu râvnă apostolească a aşezat în sufletele oamenilor învăţăturile înţe- 
lepciunii, cu laude să-l fericim pe Simon de Dumnezeu grăitorul, că înaintea 
Scaunului slavei stă şi împreună cu ceilalți apostoli în ceruri se veseleşte, rugân- 
du-se neîncetat pentru noi, cei ce-l cinstim şi ne închinăm sfintelor sale moaşte 
cântându-i: Bucură-te, Sfinte apostole Simon, de Dumnezeu râvnitorule! 


ȘI această: 
Rugăciune către Sfântul apostol Simon 

Sfinte apostole Simon, cel ce de dumnezeiască dragoste te-ai umplut şi prin viaţa ta 
cea sfântă şi prin sfârşitul tău de chinuri muceniceşti, batjocoriri şi moarte ai pri- 
mit, ţie, sfinte, cu umilinţă şi cu căldură, înălțându-ne gândurile, ne rugăm: caută 
din înălţimea cea plină de slavă a cerurilor, unde alături de Stăpânul şi Domnul no- 
stru Hristos sălăşluire veşnică ţi-ai dobândit, izbăveşte de la noi patimile, neca- 
zurile şi bolile noastre sufleteşti şi trupeşti. 


Pe tine, cel ce ai îndrăznire la Maica Domnului, te rugăm: mijloceşte pentru toţi cei 
ce au trebuinţă de milă şi ajutor. Ascultă rugile noastre, fii nouă după nevoile noa- 
stre ale fiecăruia: celor neliniştiţi - liniştitor; celor asupriţi - apărător, celor în pri- 
mejdii - izbăvitor; celor învăluiți în păcate - îndreptător; bolnavilor - deplin vin- 
decător; tinerilor - îndrumător şi luminător al minţilor; celor săraci - bogăţie neîm- 
puţinată şi tuturor celor ce se roagă ţie fii grabnic ajutător. 


Roagă-te pentru noi, sfinte apostole, lubitorului de oameni, Dumnezeu, ca să nu ne 
lase să rătăcim în păcate, ci să ne lumineze mintea şi inima, cu lumina harului Său, 
pentru ca, întăriți fiind cu acest har, să ne învrednicim în cealaltă parte a vieţii 
noastre să sălăşluim în lăcaşurile drepţilor. 


Sfinte apostole Simon, cel ce ai propovăduit izbăvirea de sub păcat prin unirea cu 
Hristos, arătând că cel care nu este mânat de păcat, acela nu este robit de patimile 
sufleteşti şi trupeşti, pe tine dar te rugăm: întăreşte-ne în această luptă a fiecăruia 
dintre noi cu patimile, încredinţându-ne prin ajutorul tău că nu suntem singuri. 

Sfinte apostole, tu, mirele cel din Cana Galileii, ocroteşte prin puterea ta toate 
familiile şi îndepărtează toate neînțelegerile vieţii casnice, ajută-i pe tinerii care 
doresc să întemeieze familii creştine să scape de orice legătură pusă asupra lor cu 
răutate şi ură şi ascultă-i pe toți cei ce se roagă pentru nuntă cinstită şi fără de 
păcat. 


Roagă-te lui Hristos să trimită familiilor noastre harul Său, ca să înceteze cuge-tele 
noastre cele rele şi aprinde în noi evlavia primilor tăi credincioşi, ca astfel să 
biruim meşteşugirile diavoleşti şi făcându-ne părtaşi dumnezeiescului har, să ne 
întărim familule noastre şi să sporim în viaţa cea neprihănită. 


Sfinte apostole Simon, nădejdea credincioşilor noştri şi mijlocitorul nostru, apără- 
ne pe noi cei ce te cinstim pe tine şi nu încetăm a te ruga să domnească între noi 
pacea, unitatea şi înţelegerea; să fie între noi dragoste, între păstori şi oile duhov- 
niceşti, între clerici şi mireni, între întâistătători şi supuşi; roagă-te, sfinte apostole, 
să se îndepărteze de la noi smintelile, tulburările, schismele, pentru că toate acestea 
sunt dăunătoare caselor noastre şi întregii vieţuiri creştineşti obşteşti. 


Te rugăm, Sfinte apostole Simon, ca pe toți cei pe care Dumnezeu ni i-a dat spre 
călăuzire să-i ai întotdeauna spre mila ta cea îndurătoare, spre a gusta din slava cea 
neveştejită a sfinţilor şi drepţilor în Împărăţia lui Dumnezeu, cea gătită lor, după 
cuvântul Mântuitorului nostru lisus Hristos, căruia | se cuvine toată mărirea, 
cinstea şi închinarea, împreună şi Celui fără de început al Său Părinte şi Prea- 
sfântului şi Bunului şi de viaţă Făcătorului Său Duh, acum şi pururea şi în vecii 
vecilor. Amin. 


Şi se face otpustul. 


Ar Dr Dr dr dr dr Dr dr d Dr Dr dr d de de dr dr A de dr dr A A 


Xp XP XP IP IP 3 E 2 2 E IP 5 3 E E 0 E IP 3 II E IP XX 


Ar de de dr De dr Dr Dr De dr Dr Dr De de dr De de dr dr e De de dr A d 


XP PP 2 0 E E IE IP 3 3 5 E IE II E E XX 


Viaţa şi pătimirile Sfântului apostol Simon Zelotul a cărui pomenire Sfânta 
Biserică o sărbătoreşte pe 10 mai 


Piri za lu NERA Macea pai 
| ți] 


Sfinților 
Apostoli 


Vieţile Sfinților apostoli (pdf): 


https://www.academia.edu/42945271/Vie % C5% A3ile_ Sfin % C5% A3ilor_ apostoli 


https://archive.org/details/vietile-sf.-ap._202107 


https://drive.google.com/file/d/1ycWFHd0A9dHBu- 
woazLTyFOFubISRYLqg/view?usp=sharing 


https://www.slideshare.net/steaemy1/vietile-sf-ap 


2 5 e 


„Simon apostolul, înconjurând marginile lumii, ca o roată învârtindu-se, tot pă- 
mântul nebuniei idoleşti a ars, şi cu dreapta credinţă luminându-l, făclii luminoase 
a aprins credincioşilor măritul, şi pe toţi i-a luminat ca să slăvească în trei Ipos- 
tasuri o Dumnezeire nedespărțită şi nedeosebită. “ (Stihiră la Doamne strigat-am, 
10 mai) 

Sfântul Simon era de origine din Cana Galileii şi se cunoştea cu Domnul şi cu prea 
nevinovata Lui Mamă, căci cetatea Cana nu se afla departe de Nazaret. Când 
Simon şi-a sărbătorit nunta sa, el a chemat la petrecere pe Domnul, pe prea curata 
Sa Mamă şi pe ucenici. Pentru că nu ajungea vinul pentru oaspeţi, Domnul a 
preschimbat apa în vin (cf. loan 2, 1-11). 


Mult tulburat de această minune, mirele a crezut în Domnul lisus Hristos ca în 
Dumnezeul adevărat; şi, părăsindu-şi petrecerea nunţii şi casa, el L-a urmat pe 
Domnul plin de zel. De aici i se trage numele de „Zelotes“ sau „Zelotul“, căci el 
era înflăcărat de un zel atât de mare, încât şi-a părăsit chiar mireasa, din iubire 
pentru Hristos, cununându-şi sufletul cu Mirele Ceresc. Pentru aceasta, Simon a 
fost numărat printre ucenicii lui Hristos şi printre cei doisprezece sfinți apostoli. 


De ziua Cincizecimii, când Sfântul Duh a coborât asupra apostolilor în chip de 
limbi de foc, aceştia au primit darul limbilor, care le-a adus putinţa să propo- 
văduiască tuturor neamurilor Evanghelia lui Hristos. 

Primind Sfântul Duh împreună cu ceilalți, Simon a pornit să-L propovăduiască pe 
Hristos prin diferite ţinuturi, trecând prin Egipt, Mauritania, Libia, Numidia, 
Cirenia şi Abhazia. 


În Abhazia, un ţinut în partea de nord a Mării Negre, el a luminat cu credinţa în 
Hristos mulți păgâni. 


Apostolul a mers şi în Britania, unde a încreştinat mulţi necredincioşi cu lumina 
Evangheliei. Acolo el a fost răstignit de idolatri şi înmormântat. 


Acesta este unul dintre primele lucruri cunoscute, păstrate de tradiţie prin Sfântul 
Doroteu, episcop al Gazei (300 d.Hr.). Sfântul Nechifor, patriarh al Constan- 
tinopolului şi istoric de seamă (758-829), adevereşte şi el, la rândul său, călătoria 
apostolului în Britania. 


Potrivit altei tradiţii, apostolul Simon Zelotul ar fi ajuns în Persia, împreună cu 
Sfântul Iuda, fund aici împreună martirizaţi. 


Sunt şi izvoare care spun că Sfântul Simon Zelotul a fost înmormântat în cetatea 
Nicopsia, lângă Djighentia. Localnicii cred că ruinele acestei cetăți s-ar afla la 
aproximativ treisprezece mile depărtare de Suhumi, nu departe de ţărmul Mării 
Negre. Mai târziu, pe locul unde a murit sfântul a fost înălțată o Biserică. În 1875 
aceasta a fost renovată prin râvna unuia dintre marii boieri ruşi. 

Sfântul apostol Simon Zelotul este pomenit pe 10 mai. Trebuie făcută deosebirea 
între el şi Simon-Petru, care a fost şi el unul dintre cei doisprezece apostoli, 
precum şi între el şi Simon, ruda (vărul) Domnului (Matei 13, 55), care s-a numărat 
printre cei şaptezeci de apostoli şi a fost al doilea episcop al Ierusalimului, urmaşul 
apostolului Iacov, fratele Domnului. 


Sfântul Simon Zelotul mai este pomenit de Sfânta Biserică şi pe 30 iunie, împreună 
cu ceilalţi apostol. 


Troparul, glasul al III-lea: Apostole Sfinte Simone, roagă pe milostivul Dumne- 
zeu ca să dea iertare de greşale sufletelor noastre. 


Condac, glasul al II-lea: Pe cel ce cu tărie a pus învăţăturile înţelepciunii în su- 
fletele bine credincioşilor, cu laudă să fericim toți pe Simon de Dumnezeu grăi- 
torul, că înaintea scaunului slavei acum stă şi cu cei fără de trupuri se veseleşte, 
rugându-se neîncetat pentru noi toți. 


Extras din cartea: Vieţile Sfinţilor apostoli tipărită cu binecuvântarea prea 
sfințitului Părinte Galaction, episcopul Alexandriei şi Teleormanului, Bucureşti 
Editura Sophia, 288 p.; 20 cm. 

